ועדת הכלכלה, כנסת 17, פרוטוקול מספר 545, 2008-03-30 11:30

גלעד ארדן: הצעתו לסדר הדחופה של חבר הכנסת יורם מרציאנו בנוגע לפיטורי עובדי חברת החשמל בעיר אשקלון.

גלעד ארדן: ההצעה עברה ממליאת הכנסת ב19 במארס.

גלעד ארדן: החלטתי להקדים את הדיון בנושא הזה בגלל שמדובר בעובדים שעלולים לאבד את פרנסתם לפני חג הפסח באזור שסופג היום אש.

גלעד ארדן: אני מברך את חבר הכנסת מרציאנו על דאגתו לעניינים האלה.

יורם מרציאנו: אדוני היושב-ראש, אני מודה לך שנענית לבקשתי לדיון מהיר.

יורם מרציאנו: אני מבקש לקדם בברכה את מזכיר הוועד הארצי של עובדי חברת החשמל שטרח והגיע לכאן.

יורם מרציאנו: ההצעה לסדר באה בעקבות בקשה של חברת חשמל לפטר עובדים שעבדו 10 שנים בחברת חשמל.

יורם מרציאנו: יש פה משהו שהוא לא תקין ולא ראוי.

יורם מרציאנו: לא יכול להיות שעובד בחברת חשמל שעובד 10 שנים - במיוחד כשחוקק חוק חברות כוח אדם שאומר שאחרי 9 חודשים עובד יקבל קביעות - יקבל מכתב פיטורים.

יורם מרציאנו: מדובר בעובדים טובים.

יורם מרציאנו: חלקם עובדים שקיבלו תעודות הוקרה, חלקם עבדו במלחמת לבנון השנייה.

יורם מרציאנו: החבר'ה האלה התחילו לעבוד שם כשהם היו בני 24,25.

יורם מרציאנו: זה כמעט כמו קזינו.

יורם מרציאנו: מי שיוצא בגלגל מקבל קביעות.

יורם מרציאנו: החבר'ה האלה עובדים תחת גלגל של רולטה שאם יתמזל מזלם הם יהיו קבועים.

יורם מרציאנו: החבר'ה האלה מוצאים את עצמם אחרי 10 שנים, בגיל 35, מפוטרים.

יורם מרציאנו: יושב פה בחור בשם בוזגלו שפוטר לפני חודשיים.

יורם מרציאנו: הוא עובד מצוין.

יורם מרציאנו: נפלו קאסמים על הבית שלו, על המשפחה שלו, על השכנים שלו.

יורם מרציאנו: האיש הזה עבד.

יורם מרציאנו: לא היו שום טענות מבחינת תפוקת העבודה שלו.

יורם מרציאנו: הוא היה עובד מצטיין של חברת חשמל.

יורם מרציאנו: אחרי 10 שנים שלחו לו מכתב פיטורים.

יורם מרציאנו: הוא ניגש להתקבל לעבודה בשירותי כבאות באשקלון, אבל שם אמרו לו שבגלל הגיל הוא לא יכול להתקבל.

יורם מרציאנו: האיש הזה, שהוא בן 33, מוצא את עצמו מחוסר תעסוקה בגלל הגיל שלו.

יורם מרציאנו: את השנים היפות הוא נתן לחברת החשמל.

יורם מרציאנו: אני רוצה לגעת בהצעה לסדר שלי שמדברת על שדרות, על עוטף עזה ועל אשקלון.

יורם מרציאנו: נאמר לי על ידי מר ענתבי, סמנכ"ל כוח אדם של חברת החשמל, שיש החלטה להקפיא את הפיטורים של תושבי שדרות.

יורם מרציאנו: התקשורת לא נתנה את דעתה על תושבי אשקלון כמו שהיא נתנה את דעתה על תושבי שדרות.

יורם מרציאנו: שדרות הפכה להיות הסמל של אזור הדרום בגלל נפילת הקאסמים.

יורם מרציאנו: החליטו להקפיא את הפיטורים של עובדי שדרות.

יורם מרציאנו: פואד בן-אליעזר אמר לי שצריך להרחיב את זה לאשקלון ולכל הסביבה.

יורם מרציאנו: הקאסמים הם אותם קאסמים.

יורם מרציאנו: הם משבשים את סדר החיים באשקלון בדיוק כמו שהם משבשים את סדר החיים בשדרות.

יורם מרציאנו: אולי נכריז על אשקלון בן חורג של מדינת ישראל.

יורם מרציאנו: אני חושב שאפשר להשוות את התנאים של תושבי אשקלון לתנאים של תושבי שדרות.

יורם מרציאנו: אם פיטרתם עובד בשדרות והחזרתם אותו לעבודה בגלל המצב הזה, זה דבר שצריך לחול גם על תושבי אשקלון.

יורם מרציאנו: אם הם לא עובדים טובים זה משהו אחר.

יורם מרציאנו: אני לא רוצה להגן על עובד שהוא לא טוב.

יורם מרציאנו: אני רוצה להגן על עובד טוב שמפוטר בגלל הסכם קיבוצי שנעשה.

יורם מרציאנו: אני, יחד עם חברי כנסת נוספים, נפעל כבר בימים הקרובים לשנות את רוע הגזירה מבחינת חקיקה.

יורם מרציאנו: לא יכול להיות שעובד שעבד 4 שנים בכנסת הפך להיות קבוע באופן אוטומטי, ואילו עובד בחברת החשמל יפוטר אחרי 10 שנים.

יורם מרציאנו: 10 שנים זה פרק זמן ארוך.

יורם מרציאנו: אפשר לנסות את העובד שנה, שנתיים.

יורם מרציאנו: זאת לא איזו חברה שמפסידה כסף.

יורם מרציאנו: המצב הוא לא כל כך קשה.

יורם מרציאנו: החברה הזאת סמוכה על שולחנה של ועדת הכלכלה.

יורם מרציאנו: שמעתי בדיונים על חברת החשמל שאמרתם שאתם חברה עם חמלה חברתית, שאתם דואגים לחלשים.

יורם מרציאנו: בואו תוכיחו את זה במעשה אחד טוב שלכם.

יורם מרציאנו: אני קורא לכם לבוא לקראת העובדים בערב פסח.

יורם מרציאנו: תשוו את התנאים של תושבי אשקלון לתנאים של תושבי שדרות, משום שהקאסמים הם לא קאסמים שונים.

בני חיים: לא יכול להיות שאדם שמתחיל לעבוד בגיל 24,25 ילך הביתה בגיל 35.

גלעד ארדן: מה הסיבה שמפטרים אחרי 10 שנים?

בני חיים: כדי לא לקבל קביעות.

גלעד ארדן: התופעה הזאת פסולה בעיני.

בני חיים: אנחנו לא שונים משדרות.

בני חיים: באשקלון נפלו גראדים, לא קאסמים.

בני חיים: אנשים בתחנה קיבלו הלם מהדברים האלה.

בני חיים: יש לנו עובד שקרוב לשנה כבר בחוץ.

בני חיים: עד עכשיו הוא מטופל במחלקה הפסיכיאטרית.

בני חיים: כמו שנותנים לשדרות את הקטע של הארכה של השנתיים כך גם לנו מגיע הסיפור הזה.

אהרון פדר: אני עבדתי 10 שנים בחברת חשמל.

אהרון פדר: סיימתי לפני חודשיים.

אהרון פדר: אף פעם לא באו אלי בתלונות.

אהרון פדר: תמיד הייתי מוכן לבוא לקראת המערכת.

אהרון פדר: תמיד קיבלתי תעודות הצטיינות, הטבות.

אהרון פדר: ברגע שהגעתי ל10 שנים הלכתי הביתה.

אהרון פדר: אני עכשיו בן 32.

אהרון פדר: קשה לי למצוא עבודה.

אבי בוזגלו: צריך להבין שאדם שמגיע אחרי הצבא לעבוד במקום כזה גם מתחתן עם השנים, נולדים לו ילדים.

אבי בוזגלו: לי יש 2 ילדים.

גלעד ארדן: מה רמות השכר שהתחלתם בהן?

אבי בוזגלו: גרושים.

אבי בוזגלו: מתחת לשכר המינימום.

חיים מאיר: שבוע אחרי שהשתחררתי מצה"ל התחלתי לעבוד בחברת החשמל באגף התפעול.

חיים מאיר: הייתי מכונאי.

חיים מאיר: אני עשיתי את כל העבודות השחורות בחברת חשמל.

חיים מאיר: התחלתי משכר מינימום של 9 שקל לשעה.

חיים מאיר: אחרי מספר חודשים פוטרתי.

חיים מאיר: החזירו אותי עוד פעם לעבוד בחברת חשמל.

חיים מאיר: החזירו אותי לאגף התפעול.

חיים מאיר: אחרי פרק זמן של שנתיים פיטרו אותי כדי שלא אקבל קביעות.

חיים מאיר: הלכתי ללמוד קדם הנדסאים במכללת אשקלון.

חיים מאיר: חזרתי לעבוד בחברת החשמל.

חיים מאיר: היום אני עובד 9 שנים ו4 חודשים.

חיים מאיר: העבירו אותי לאגף לוגיסטיקה.

חיים מאיר: שם התחתנתי, שם הקמתי את המשפחה שלי והבאתי 2 בנות.

חיים מאיר: בעוד כמה חודשים נגמר החוזה.

חיים מאיר: חברת החשמל זאת המשפחה שלי.

חיים מאיר: אני אוהב אותה.

חיים מאיר: מגיל צעיר אני שם.

חיים מאיר: את אותו חבר שמספרים לכם שנפגע אני מוציא בלילות, אני עושה איתו סיבוב כדי שהוא יוכל להירדם.

חיים מאיר: מכל פיצוץ הכי קטן הוא קופץ.

חיים מאיר: יש הבדל עצום בין קאסם לגראד.

חיים מאיר: גראד זה קטיושה, קאסם זה קאסם.

חיים מאיר: עבדתי בשנים האחרונות תחת איום תמידי של קאסמים.

חיים מאיר: ארבעתנו עובדים עם מלגזות צריח של 12 מטר גובה באוויר.

חיים מאיר: ברגע שיש נפילת קאסם יש לך כמה שניות לרדת ולתפוס מחסה.

חיים מאיר: אין הבדל בין תושב שדרות לתושב אשקלון.

חיים מאיר: צריך לדעת שיש אנשים שגדלו בחברת חשמל ומגיע להם לקבל קביעות.

אבי ענתבי: רוב רובם של העובדים שלנו הם עובדים טובים ומצוינים.

אבי ענתבי: העובדים בכללם הם עובדים טובים, למעט רבע אחוז פה ורבע אחוז שם.

אבי ענתבי: זאת לא הנישה שצריכים לטפל בה.

אבי ענתבי: לגבי הנושא של הענקת קביעות.

אבי ענתבי: כמו בכל חברה גדולה ומסודרת גם לנו יש תקנים.

אבי ענתבי: יש מצבות של עובדים קבועים.

אבי ענתבי: אפשר להעניק קביעות רק אם באותה יחידה יש תקן פנוי שאפשר להכניס את העובד כעובד קבוע.

אבי ענתבי: התקנים הקבועים מלווים אותנו שנים.

אבי ענתבי: החברה היא חברה ממשלתית, יש לה מדיניות של האוצר.

אבי ענתבי: אנחנו נמצאים בתהליך של שינוי מבני.

אבי ענתבי: אנחנו לא יודעים איך הוא ייגמר.

יורם מרציאנו: כמה מעובדי חברת חשמל קיבלו קביעות השנה?

אבי ענתבי: היקפי הקביעות מאוד נמוכים.

אבי ענתבי: זה לא בגלל שאנחנו לא רוצים.

יורם מרציאנו: אחרי 10 שנים אתה קולט עובדים אחרים.

אבי ענתבי: העניין של הקביעות זה לא שרירות לב.

אבי ענתבי: זה נכון שבשנים האחרונות הענקת הקביעות בחברת חשמל מאוד נמוכה.

אבי ענתבי: זה ביחס לתקופות שידענו לפני 5,7 שנים.

אבי ענתבי: הסוגייה הזאת של עובדי שדרות ועוטף עזה עלתה לפני כחודש בפנינו כהנהלת חברה.

אבי ענתבי: מטפלים בסוגייה הזאת הדרג הבכיר ביותר.

אבי ענתבי: אני, כמנהל אגף משאבי אנוש, המנכ"ל, משרד התשתיות הלאומיות וכמובן גם ראשי ארגון העובדים.

אבי ענתבי: אני כמנהל או המנכ"ל כמנהל כללי של חברת החשמל צריכים לקבל החלטות באילוצים מסוימים.

אבי ענתבי: לא כל המשאבים עומדים בפנינו.

אבי ענתבי: כל אחד בתחומו מקבל החלטות.

אבי ענתבי: אנחנו חייבים להתמקד בסופו של דבר בהחלטה נכונה במסגרת אילוצים.

אבי ענתבי: אני לא מכיר מנהל שמקבל החלטות כשכל האילוצים בטלים בפניו.

אבי ענתבי: בדיונים שהתקיימו עד לפני מספר ימים נפלה החלטה שבתוך כל ים האילוצים אנחנו מתמקדים בעובדי שדרות ועוטף עזה.

אבי ענתבי: יש לנו כרגע 6 עובדים שמתגוררים בשדרות ועוטף עזה, שבמהלך שנת 2008 ימלאו להם 10 שנות עבודה.

אבי ענתבי: אנחנו מחפשים - לדעתי כבר מצאנו - את המנגנון המשפטי איך אפשר להעסיק אותם מעבר ל10 שנות עבודה.

יורם מרציאנו: כמה יש באשקלון?

אבי ענתבי: באשקלון יש 10 עובדים.

אבי ענתבי: אנחנו כחברה מודעים לעניין של 10 שנים.

אבי ענתבי: אנחנו כבר כמה שנים קולטים עובדים ל-5 שנים בלבד.

אבי ענתבי: זאת הייתה ההחלטה הפנימית שלנו בחברה.

אבי ענתבי: אני מבקש לכבד את ההחלטות האלו.

אבי ענתבי: הן לא נעשו כלאחר יד.

יורם מרציאנו: יש 10 עובדים שהם תושבי שדרות, לא 6.

יורם מרציאנו: באשקלון אין 10 .

אבי ענתבי: ההחלטה נפלה לא כלאחר יד.

אבי ענתבי: יש לנו ועד עובדים אחראי שיודע להעביר את כל המסרים בצורה מסודרת.

אבי ענתבי: כל המסרים שלהם מועברים אלינו כל הזמן דרך הנציגות המוסמכת שלהם.

אבי ענתבי: זאת החלטה שנפלה במודע.

אבי ענתבי: אנחנו ממוקדים על שדרות ועוטף עזה.

אבי ענתבי: בעוד יום או יומיים נמצא את המנגנון איך להעסיק אותם לתקופה של עד שנתיים נוספות.

גלעד ארדן: אני שומע שני דברים שונים לגמרי.

גלעד ארדן: כמנהל אגף משאבי אנוש אתה אומר שבשל הרגישות החברתית באזור, בשל מצבו הביטחוני של האזור לא ראוי לפטר עובדים.

גלעד ארדן: אתה אומר שהנהלת החברה נתנה את דעתה.

גלעד ארדן: מצאתם מנגנון משפטי לגבי שדרות ועוטף עזה.

גלעד ארדן: מה ההבדל בין שדרות, עוטף עזה לאשקלון?

אבי ענתבי: לכל החלטה יש את השלכות הרוחב שלה.

אבי ענתבי: כל עוד אנחנו ממוקדים באוכלוסייה הקטנה הזאת אלה הדברים שנוכל לעמוד בהם.

אבי ענתבי: אם הסכר פה ייפרץ זה לא ייגמר רק באשקלון.

אבי ענתבי: מחר זה יכול להיות באזורי הצפון.

אבי ענתבי: אנחנו חברה גדולה שפרוסה על פני כל הארץ.

אבי ענתבי: אני לא אהבתי את המנגנון הזה בשדרות ובעוטף עזה.

אבי ענתבי: התקדמתי עם ההנהלה שלנו ועם ארגון העובדים שלנו.

אבי ענתבי: זה פתח לבעיות ברמה יותר גדולה.

גלעד ארדן: התחנה באשקלון מהווה מוקד משיכה לירי טילים.

גלעד ארדן: אני מכיר חלק נכבד מעובדי התחנה ואת החששות שיש שם.

גלעד ארדן: זה גם איזה שהוא סוג של שיקול של מי שמוכנים לעבוד במקום הזה.

אבי ענתבי: בתוך ים המגבלות זה מה שמצאנו לנכון.

גלעד ארדן: האם הסיבה שמגייסים עובדים ומפטרים אותם אחרי 10 שנים זה מכוח הסכמי עבודה שנחתמו בחברת החשמל בעבר?

אבי ענתבי: אנחנו מעולם לא הגדרנו שמפטרים עובדים בכדי לא לתת קביעות.

אבי ענתבי: יש בתוך המערכת הזאת מערכת ניהולית.

אבי ענתבי: החברה עושה את כל האפשרויות על מנת להעניק לעובדים הטובים ביותר את הקביעות.

גלעד ארדן: מדוע ההחלטה לגביהם היא קרוב ל10 שנים?

אבי ענתבי: זה שיקול דעת של המנהלים.

אבי ענתבי: האיש, כדי למצות את הפוטנציאל שלו, מספיק טוב כדי לעבוד 7,8,9 שנים לא בקטגוריה של אותם יחידי סגולה.

אבי ענתבי: יחידי סגולה מקבלים קביעות.

אבי ענתבי: זה כמעט פיס.

אבי ענתבי: המספרים היום לקביעויות הם מאוד קטנים.

גלעד ארדן: אני מבין שהמספרים קטנים.

גלעד ארדן: אני מבקש מהחברה להעביר לנו בכתב כמה עובדים קיבלו קביעות בשנים האחרונות, כמה פוטרו ואת ההתפלגות לפי שנים.

גלעד ארדן: מדוע חברת החשמל זקוקה ל7,8,9 שנים כדי להחליט לגבי עובד?

גלעד ארדן: עובד, שרוכש מיומנות ומשקיע את שנות החיים שיש לו בהן הכי הרבה אנרגיה, רוצה לקבל את ההזדמנות להמשיך באותה חברה.

גלעד ארדן: יש פה ניצול לרעה של אדם שבעבודה פיזית מתחיל להתקדם, החברה מעסיקה אותו 9 שנים ואז היא מפסיקה את עבודתו כי יש רק יחידי סגולה.

גלעד ארדן: אל תבזבזו לו את 10 השנים הכי אנרגטיות שלו בחיים.

אבי ענתבי: היו עשרות אם לא מאות מקרים שרצינו לשחרר עובדים במהלך השנה ה-5,6,7, כשהטיעון שנשמע מאותם עובדים זה שהם רוצים למצות 10 שנות עבודה כי אז יש להם עוד כמה שנות עבודה.

אבי ענתבי: יש גם טיעונים הפוכים.

אבי ענתבי: יש כאלה שרוצים למצות את ההסכם עד תומו.

גלעד ארדן: מה קורה אם הוא עובר את ה-10 שנים?

גלעד ארדן: יש משהו שמחייב אתכם לתת לו קביעות?

אבי ענתבי: העניין של ה-10 שנים זה הסכם קיבוצי - יש לו מעמד משפטי מאוד גבוה - שנחתם בין החברה, ארגון היציג של עובדי החברה ובין ההסתדרות.

גלעד ארדן: מתי הוא נחתם?

אבי ענתבי: ההסכם האחרון נחתם בשנת 1998.

אבי ענתבי: הגענו להסכמה שאנחנו מאריכים את חוזה העבודה עד ל10 שנים, לא יותר.

אבי ענתבי: מי שהוא מעל 10 שנים צריך לקבוע את מעמדו לקביעות או לפיטורים.

אבי ענתבי: זה הסכם מסודר.

אבי ענתבי: הוא רשום אצל רשם ההסכמים.

אבי ענתבי: אנחנו מדברים כל הזמן במושגים של העובדים וזה בסדר גמור, אבל אני חייב לדבר גם במושגים של ההנהלה.

אבי ענתבי: לעניין של הענקת קביעות ושימוש בעובדים ארעיים יש היגיון לוגי ניהולי.

אבי ענתבי: לחברות מתקדמות יש גרעין של עובדים קבועים וגרעין יותר קטן של עובדים ארעיים.

אבי ענתבי: העובדים הארעיים זה סוג של גמישות ניהולית.

גלעד ארדן: אני לא חולק על גמישות ניהולית.

גלעד ארדן: כשאנשים מעונינים לעבוד עוד 3,4 שנים ולמצות את התקופה עד תום זה באינטרס שלהם.

גלעד ארדן: חברי כנסת והנהלה צריכים להסתכל על אינטרס מערכתי כולל.

גלעד ארדן: אתם לא מחויבים למדינת ישראל כמו שאנחנו מחויבים להסתכלות כוללת.

גלעד ארדן: האינטרס הכולל שלנו הוא לדרוש מכם לקבל את ההחלטות לגבי העובד בזמן מהיר יותר.

גלעד ארדן: אם לא החלטתם והשארתם אותו פרק זמן כל כך ממושך בלי שיש טענות לגבי תפקודו המקצועי, אז אני, כמי שבא מטעם הכנסת, חושב שיש בזה טעם לפגם.

גלעד ארדן: ככל שהגיל עולה כך הקושי למצוא עבודה גדול יותר.

גלעד ארדן: זה דבר מאד בעייתי מבחינת חברתית.

דוד צרפתי: אני מודה לכם על הדיון הזה.

דוד צרפתי: בדרך כלל אני מגיע לדיונים בוועדת הכלכלה כי רוצים לקבל החלטות כאלו ואחרות שמרעות את מצבה של חברת החשמל.

דוד צרפתי: זאת הפעם הראשונה שאני נמצא בדיון בו האינטרסים שלי ושל חברי הוועדה הם אינטרסים חופפים.

דוד צרפתי: יש כאן את הסרת המסך בין החברה לאנשים.

דוד צרפתי: חברת החשמל זאת חברה, זאת תדמית.

דוד צרפתי: לא רואים את האנשים מאחורי המסך.

גלעד ארדן: החבר'ה שהח"כים מתבטאים לגבי תנאיהם לא מיוצגים בקבוצה שנמצאת כאן.

גלעד ארדן: לא מדובר באותם חבר'ה שנכנסו בתקופה מסוימת והתנאים שלהם שונים לחלוטין.

גלעד ארדן: גם עליהם אתם מגינים.

דוד צרפתי: יש הרבה הצדקה להגן.

דוד צרפתי: אם נדון על כל פרט בכל שכבה תבינו את ההצדקה.

דוד צרפתי: לא לשם כך התכנסנו כאן היום.

דוד צרפתי: חייבים להבין שגם ארגון העובדים, גם ההסתדרות וגם הנהלת החברה הגיעו להכרה שאין להמשיך יותר בהסכם קיבוצי ל10 שנים, לכן הם גם ביטלו אותו.

דוד צרפתי: החל מינואר 2005 ההסכם הקיבוצי מדבר על תקופת העסקה של 5 שנים בלבד.

דוד צרפתי: כשעברנו להסכמים האלה החלטנו שמי שהיה 10 שנים לא יקצרו לו ל5 שנים אלא הוא ימשיך את ההסכם שלו עד ל10 שנים ולא יפוטר לפני התקופה.

דוד צרפתי: אנחנו בוודאי לא נפתור כאן היום את הסוגיה של העסקה של עובדים ב10 שנים.

דוד צרפתי: ההיגיון של ארגון העובדים היה שאותם עובדים תוכננו להשתלב כקבועים בחברת החשמל על בסיס המשך הפיתוח הנדרש היום.

דוד צרפתי: כולנו רואים את הבעיה של הפיתוח, את הבעיה של חוסר בגנרציה.

דוד צרפתי: מדובר בחוסר בפיתוח שמתעכב.

דוד צרפתי: הכוונה של ארגון עובדי חברת חשמל היא שיהיה פיתוח.

דוד צרפתי: הפיתוח הזה נדרש.

דוד צרפתי: זה נעצר.

דוד צרפתי: אין לי ספק שבעתיד זה יגיע כי המדינה חייבת את זה.

דוד צרפתי: אנחנו עוסקים כרגע בכיבוי שריפות של אנשים שנאלצים לחיות בתנאי מחייה קשים בעיר אשקלון.

דוד צרפתי: אם אנחנו שולחים אותם הביתה אין להם מקור תעסוקה.

דוד צרפתי: אני מציע שנתמקד אך ורק בסוגייה הזאת כרגע.

דוד צרפתי: ליבי עם האנשים האלה.

דוד צרפתי: אני יכול להבין את הקשיחות של ההנהלה.

דוד צרפתי: הנהלת חברת החשמל נדרשת לכל מיני התייעלויות וצעדים קשים, אם זה מהדירקטוריון של החברה, אם זה מרשות החשמל, אם זה ממקורות אחרים.

גלעד ארדן: מרשות החשמל יש לכם שיתוף פעולה לא רע.

דוד צרפתי: החברה נטחנת מכל הזוויות ומכל הכיוונים.

דוד צרפתי: אני, כיושב ראש ארגון העובדים, רואה גם את ההיבט התעסוקתי של עובדי חברת החשמל.

דוד צרפתי: מחובתי לדאוג לביטחון התעסקותי של עובדי חברת החשמל בכל מקום, בכל מצב.

דוד צרפתי: תפקידי גם לדאוג לאופי התעסוקה במדינת ישראל.

דוד צרפתי: אני שמח שגם בכנסת דואגים לזה ומעבירים אחרי תקופה לא ארוכה אנשים לקביעות.

דוד צרפתי: על פי חוקי העבודה אצלנו זה אחרי 11 חודש.

דוד צרפתי: אנחנו לא מקיימים את זה היום.

דוד צרפתי: הצעתי היא לא להשיב את פני העובדים המסורים האלה ריקם, ולראות איך בהסכמה בין ארגון העובדים להנהלה נוכל לעזור למצוקה של העובדים האלה.

דוד צרפתי: מדובר היום ב17 עובדים.

דוד צרפתי: אני אשמח אם תתנו לנו את האפשרות להגיע להסכמה בין הנהלת החברה לארגון העובדים.

דוד צרפתי: כמובן שלא נרצה לנצל את זה לרעה למקומות אחרים.

דוד צרפתי: אנחנו רוצים לכבות שריפה באותם אזורי מצוקה שנמצאים היום תחת אש.

יורם מרציאנו: יכול להיות שדרוש לכם עוד שבוע ימים על מנת לשבת ולהגיע לסיכום.

יורם מרציאנו: זה נראה מאוד רע כשמקבלים החלטות מטיבות לתושבי שדרות ולא לתושבי אשקלון.

יורם מרציאנו: אתם צריכים לפתוח את ליבכם.

יורם מרציאנו: כאשר הוא מספר שהוא לוקח את העובד שנפגע כתוצאה מגראד, אז זה לא פחות חמור מהתושב בשדרות.

יורם מרציאנו: יש פה איפה ואיפה.

יורם מרציאנו: שדרות הפכה להיות סמל המלחמה הזאת בדרום הארץ.

יורם מרציאנו: הגראד לא שונה מהקאסם.

יורם מרציאנו: הוא אותו דבר.

יורם מרציאנו: זאת אותה סכנה, אלה אותם ילדים.

יורם מרציאנו: חברת החשמל לא תיפול בגלל עוד 10 עובדים.

יורם מרציאנו: כשמחר יצאו וישאלו למה תושבי שדרות כן ותושבי אשקלון לא אתם תיראו נורא מהסיפור הזה.

יורם מרציאנו: מה נאמר אם מחר יפול גראד באשקלון על בית של עובד חשמל?

יורם מרציאנו: תחשוב על התמונות.

יורם מרציאנו: אני רואה את עצמי כידיד חברת חשמל.

יורם מרציאנו: אני מבקש שיהיה לאנשים האלה חג שמח.

יורם מרציאנו: פנה אלי ראש עירית אשקלון ואמר שבכל מפלים אותם לרעה.

יורם מרציאנו: אני יודע שהשר תומך בזה.

יורם מרציאנו: פואד בן-אליעזר אמר לי שהוא תומך בהישארות של העובדים האלה.

יורם מרציאנו: דיברתי עם יושב-ראש ההסתדרות, עופר עיני, שאמר לי שצריך לתת להם קביעויות, לא רק להאריך להם בשנתיים.

יורם מרציאנו: אני רוצה לפתור את המצב העכשווי.

יורם מרציאנו: אני רוצה לפתור את הנקודה הזאת של אשקלון.

יורם מרציאנו: יכול להיות שצריך להתקיים דיון ארוך יותר בכל הסוגיות של חברת החשמל.

יורם מרציאנו: אני מבקש שתתן לנו בשורה, כדי שנוכל לצאת עם מסר לציבור שאת אשקלון לא שכחנו.

דוד צרפתי: אני מבקש את הזמן הזה על מנת לדון עם המנכ"ל.

אבי ענתבי: אני מאוד בעד הרעיון של לדבר עם המנכ"ל.

גלעד ארדן: ועדת הכלכלה סבורה שאותו מנגנון שקיים בשדרות ועוטף עזה צריך להיות קיים גם באשקלון.

גלעד ארדן: אנחנו לא רואים שום מקום לאבחנה בנוגע לפיטורים של עובדים בחברה ממשלית באזור שהוא קו עימות כרגע.

גלעד ארדן: אני לא חושב שחברת החשמל צריכה להפעיל שיקול דעת בנוגע לכמה טילים נפלו בפרק זמן מסוים.

גלעד ארדן: המצב הוא מצב קשה בכל אותו אזור.

גלעד ארדן: כל הדברים של חבר הכנסת מרציאנו הם דברים נכוחים.

גלעד ארדן: אנחנו פונים אליכם לא להפלות בין יישוב אחד למשנהו.

גלעד ארדן: אנחנו מבקשים שאדוני יעביר לוועדה, לשם קבלת החלטות בעניין קידום חקיקה , את הנתונים לגבי כמה עובדים פוטרו בחברת החשמל ב2007 והחל משנת 2008, כמה קיבלו קביעות ב2007 וב2008 וכמה עובדים גויסו לאחר פיטורי אותם עובדים.

גלעד ארדן: אני מבקש מכם להעביר לנו את ההסכם הקיבוצי החדש.

גלעד ארדן: אנחנו נראה אם יש צורך לקדם תיקוני חקיקה לגבי קבלת החלטות בחברות ממשלתיות, לפחות לגבי קבלת החלטות בנוגע להמשך העסקה של עובדים ופרקי הזמן הנדרשים לכך.

בני חיים: ביום רביעי הקרוב אנחנו עומדים בפני שימוע.

בני חיים: רציתי לדעת אם אפשר להקדים את כל הסיפור הזה על מנת שלא יפטרו אותנו.

גלעד ארדן: אני מאמין שההחלטה לגביכם לא תתקבל ביום רביעי כאשר החברה אמורה להחזיר תשובה לוועדת הכלכלה.

גלעד ארדן: גם אם ייערך שימוע בימים הקרובים אני מבקש שההחלטה הסופית לא תתקבל עד למסירת עמדתכם לוועדת הכלכלה.

אהרון פדר: אנחנו סיימנו את העבודה לפני חודשיים.

אהרון פדר: השאלה אם אפשר להחזיר אותנו לעבודה גם אחרי 10 שנים.

גלעד ארדן: יש היגיון במה שאתה אומר.

גלעד ארדן: השאלה מה ההשלכות הרוחביות של עניין כזה.

גלעד ארדן: גם בעובדה שאדם עבד מעל 10 שנים יש היגיון סוציאלי לא מבוטל.

גלעד ארדן: אני מבקש לדעת בכמה אנשים מדובר.

דוד צרפתי: נדמה לי שמדובר בשני עובדים.

גלעד ארדן: אם תוך 7 ימים לא יתקבלו תשובות אנחנו נכנס את הוועדה לדיון מחדש.

גלעד ארדן: תודה רבה, הישיבה נעולה.